Godmorgen, mr. Blake. Jeg hedder Amanda.
Jeg skal vurdere, om De er berettiget til sygedagpenge.
Det vil ikke tage lang tid.
Først skal jeg spørge, om De kan gå længere end 50 meter uden hjælp?
Ja.
Kan De løfte armene, så De kan nå en brystlomme?
Det har jeg skrevet i det lange skema.
Jeg kunne desværre ikke læse, hvad De havde skrevet.
Ja.
Kan De løfte armene op til hovedet, så De kan tage en hat på?
-Mine arme og ben fejler intet. -Vil De være venlig at svare?
I har min lægejournal. Kan vi snakke om mit hjerte?
-Vil De svare på spørgsmålene? -Okay.
-Så De kan godt tage en hat på? -Ja.
Alle tiders.
Kan De trykke på en knap såsom på et telefontastatur?
Mine fingre fejler intet. Vi kommer længere væk fra hjertet.
Kan vi holde os til spørgsmålene?
Har De svært ved at formidle en enkel besked til fremmede?
Ja, det er mit forpulede hjerte, men du lytter ikke.
Mr. Blake, hvis De taler sådan, vil det ikke hjælpe på vurderingen.
-Vil De svare på spørgsmålet? -Ja.
Oplever De nogensinde ufrivillig udtømning af tarmen?
Nej, men det kan måske ske, hvis vi ikke kommer til sagen.
Kan De udføre en enkel opgave såsom at stille et vækkeur?
Gudfader. Ja.
Må jeg spørge om noget? Er du lægeuddannet?
Jeg er sundhedsuddannet og ansat af Beskæftigelsesministeriet-
-til at udføre vurderinger angående sygedagpenge.
En fyr i venteværelset sagde, I arbejder for et amerikansk firma.
Vores firma er udpeget af staten.
-Er du sygeplejerske eller læge? -Jeg er sundhedsuddannet.
Jeg fik et alvorligt hjerteanfald. Jeg faldt nær ned fra stilladset.
Jeg vil gerne begynde at arbejde igen.
Kan vi snakke om mit hjerte og glemme min røv, for den fungerer perfekt?
Piper, dit dovne dyr. Ud af sengen og lav noget husarbejde!
-China! -Beklager, Dan. Jeg skal på arbejde.
-Smagte kyllingen godt? -Hvordan vidste du det?
Jeg kan lugte den. Jeg har sagt, du ikke skal smide skrald her.
-Kan jeg smide det ud senere? -Nej, nu.
Dan ... Vil du gøre mig en stor tjeneste?
Jeg venter en meget vigtig pakke. Vil du holde øje med postbuddet?
Hvis du lover, det er slut med skrald.
-Grib! -Det vover du på.
Jeg giver dig en ordentlig røvfuld.
Dum som en dør.
-Hvornår må jeg begynde at arbejde? -I hvert fald ikke endnu.
Du gør fremskridt.
Jeg synes, vi skal fortsætte med den samme dosis-
-og genoptræning.
Vi skal se, om vi kan få øget pumpekapaciteten, og det kan ske.
Hvis ikke, skal vi måske overveje, om du skal have en pacemaker.
Fortsæt med at træne, for det vil gøre dig stærkere.
-Men du skal også hvile dig. -Jeg er lidt af en natteravn.
Det blev en vane, da jeg passede min kone, inden hun døde.
-Hvordan går det? -Fint nok.
-Hvordan har hjertet det? -Det er slut med at løbe maraton.
-Jeg er frisk om et par måneder. -Drop Viagraen.
-Skal jeg gemme den til dig? -Jeg har nok mere brug for den.
Er der noget her, du vil have?
-Se engang. -Den er flot.
-Afrikansk meranti. -Alle tiders.
Tror du, du skal tilbage hos Ferguson?
Det afhænger af arbejdet. Du ved jo, at det går op og ned.
Nu skal du bare se.
-Se engang. -Det er et flot stykke.
Jeg får gutterne til at smide det af hos dig.
-Hvordan har du det? -Jeg er i bedring.
Jeg kan godt købe ind for dig. Det tunge. Det er ikke til besvær.
Tak, Joe. Jeg kan godt lide at komme ud og have noget at tage mig til.
Sig til, hvis du mangler noget. Jeg mener det.
Du forskrækkede os virkelig.
Dette opkald kan medføre et gebyr ifølge aftalen med Deres udbyder.
Dette nummer er kun til forespørgsler om ydelser.
Hvis De vil ansøge om ydelser, så ring venligst til 0800-055-6888-
-for at få svar hurtigst muligt.
ANGÅENDE DERES VURDERING OM MODTAGELSE AF SYGEDAGPENGE
DE ER IKKE BERETTIGET TIL AT MODTAGE SYGEDAGPENGE
Alle linjer er desværre optaget i øjeblikket. Vent venligst.
Hallo! Hvad har du gang i?
Jeg vidste, det var dig, der lod din hund skide her.
-Jeg lufter min hund. -Din hund skider over det hele.
Hold mund, din åndssvage, skaldede skiderik.
Jeg kommer ned og gnider dit ansigt i det!
Lad den skide hjemme hos dig selv. Hent en pose og fjern det.
-Du lukker lort ud! -Hent en pose og fjern det!
-Skal jeg skide i din have? -Hold mund.
Hallo?
Tak, fordi De venter.
Vent venligst. Vi besvarer Deres opkald hurtigst muligt.
-En pakke til Max Million. -Max Million?
-Til min adresse? -Ja, til den her adresse.
-Hvor kommer den fra? -Kina.
Giv mig den.
Jeg har ventet en time og 48 minutter.
Det er længere end en fodboldkamp. Det vil koste en formue.
-Vi har haft meget travlt. -Det må være en fejl.
Jeg har en hjertelidelse, og lægen har sagt, jeg ikke må arbejde.
Jeg fik mine sygedagpenge, indtil jeg fik lavet den skide vurdering.
De har kun fået 12 point, og det kræver 15 at få sygedagpenge.
-Handler det om point? -Jeg beklager.
Men vores sundhedsmedarbejder har vurderet, at De er arbejdsegnet.
Så hun ved bedre end min læge, en kirurg og et hold fysioterapeuter?
-Jeg vil anke. -Det kræver først en revurdering.
-Hvad fanden betyder det? -Sagsbehandleren revurderer sagen.
Hvis han når frem til samme afgørelse, kan De anke.
-Så skriv mig op til det. -De må vente på en opringning.
-Hvorfor? -For at høre afgørelsen.
-Men den er jo blevet truffet. -Ja, men De skal ringes op først.
-Vil han da skifte mening? -Nej, det er bare til oplysning.
Jeg kender afgørelsen, for jeg har brevet her. Skal jeg læse det op?
-Han skulle have ringet først. -Men det gjorde han ikke.
Medmindre vi har en tidsmaskine, så er vi på den, ikke?
Han skal ringe først.
Kan jeg ikke tale med ham nu, så jeg ikke skal spilde mere tid?
-Det går ikke. -Hvor er han?
-Han ringer, når han får tid. -Hvornår?
-Det ved jeg ikke. -Det er til grin.
JOBCENTER
Understøttelse er kun for dem, der er i stand til at arbejde.
Hvis man er syg, skal man søge om sygedagpenge og vurderes.
Jeg blev afvist.
Er du arbejdsegnet, må du søge om understøttelse eller anke afgørelsen.
Kan jeg få et skema til at søge om understøttelse og et til at anke?
-Det skal du gøre på nettet. -Det kan jeg ikke.
Sådan er det. Ellers kan du ringe til hjælpelinjen.
Jeg kan bygge et hus, men har aldrig været i nærheden af en computer.
-Vi er digitale som standard. -Det hører jeg konstant i telefonen.
Jeg bruger blyant som standard. Hvad hvis man ikke kan gøre det?
Der er et særligt telefonnummer for ordblinde.
Kan du give mig det, for jeg er ordblind med computere?
Det kan du finde på nettet. Nu må du gå, hvis du ikke har en aftale.
Gudfader.
Thomas Armstrong.
Lige et øjeblik, Thomas.
-Vil du gerne sidde ned? -Jeg er bare svimmel.
-Kom hen og sid ned. -Tak.
-Vil du rykke lidt? -Tak, min ven.
-Godt. Jeg henter et glas vand. -Tak.
-Værsgo. -Tak, min ven.
-Alt i orden? Du er lidt bleg. -Jargonen er forvirrende.
Det må være en fejl. Jeg går rundt i ring.
-Thomas. Sid her og drik vandet. -Tak.
-Nu vil du give mig en sanktion. -Sagsbehandleren afgør det.
-Det er til grin. -Jeg træffer ikke afgørelsen.
-Så bliver ydelsen skåret med 40 %. -Det behøver du ikke forklare mig.
-Vi kan ikke gøre mere i dag ... -Du vil give mig en sanktion.
Jeg må følge reglerne. Hvis du er aggressiv, må jeg bede dig om at gå.
Jeg er ikke aggressiv. Jeg prøver at forklare min situation.
-Vagt. -Hvorfor er folk som dig ansat her?
-Sagsbehandleren vil afgøre det. -Jeg gider ikke høre på det.
-Du bliver nødt til at gå. -Fingrene væk.
-Jeg vil tale med din chef. -Jeg forklarer bare ...
-Jeg vil ikke snakke med dig. -Så kan du snakke med mig.
Jeg prøvede at forklare, at vi lige er flyttet til Newcastle fra London.
Jeg kender ikke området. Jeg tog den forkerte bus, så vi stod af og løb.
Men hun vil ikke høre det og indstiller mig til sanktion.
Nu skal du høre på mig. Damen har fortalt, hvad der gælder.
Vi må følge reglerne her. Det er ikke rettet mod dig.
-Du skal være her til tiden. -Jeg har forklaret hvorfor.
-Jeg fór vild. -Det har jeg forstået.
Sagsbehandleren vil sende et brev. Det må du vente på.
Børnene skal starte i skole, og jeg har 12 pund,-
-fordi I ikke vil høre på folk, men kun går op i regler.
-Du har lavet en scene. -En scene? Så ville du vide det.
-Du må gå nu. -Det er til grin.
-Gudfader! Hvem er først i køen? -Det er jeg.
-Må den unge dame komme før dig? -Det er i orden.
Sådan. Gå tilbage og lav det arbejde, skatteborgerne betaler dig for.
-Det er en skændsel. -Du behøver ikke blande dig.
Alle passer deres arbejde, og du laver også en scene.
Men I hører ikke efter. Hun kender ikke området og har to børn med.
-Hvad er der med jer? -Det vedrører ikke dig.
Du skal også gå. Det skal gå rigtigt til.
-De ringer bare efter politiet. -Hvad med lidt perspektiv?
Det er til grin. Hvad med lidt perspektiv?
-Du burde ikke have det arbejde. -Ud med jer.
-Hun har bare brug for hjælp. -Af sted med jer.
Politiet! Jeg ved ikke, hvad der er i vejen med jer.
-Skal jeg tage poserne? -Ellers tak, min ven.
-Hvor er Dylan? -Det ved jeg ikke. Kom så, Dylan!
Helt ærligt. Jeg kan ikke kigge væk, uden han laver ballade.
-Godt valg. -Hun elsker spaghetti.
Spaghetti på ristet brød. Hvor er din bror henne?
Dylan? Kom så!
-Han stikker altid af. -Ham er der krudt i.
Har du været på eventyr?
-Ikke på hegnet, Dylan. Vi bor her. -Se, mor. Den er her igen.
Om det så bliver det sidste, jeg gør, så vil jeg gøre stedet til et hjem.
Kan du ordne en cisterne? Det driver mig til vanvid.
Det skal jeg nok kigge på. Jeg kan klare alt undtagen computere.
-Lige op ad trappen. -Jeg viser ham det.
Hold op med det, Dylan. Kom ind.
Hej, mor. Hvordan går det?
Ja. Ja, det går fint.
Her er pænt. Masser af plads.
De har vist lagt nye tæpper, og væggene er pænt malet.
Når du har det bedre, og vi er kommet på plads,-
-så kan du komme på besøg med tante May.
De er flinke. De er venligere end i London.
Ja. Vil du snakke med Daisy?
Lige et øjeblik. Snak med mormor.
Hej, mormor.
Godt.
Ja.
Ja, meget. Jeg savner også dig.
Farvel.
Hej, mor. Det er fint.
Jeg må løbe, men jeg ringer til dig i morgen.
Jeg elsker dig. Hej.
Hvad laver I her, Katie?
Det begyndte, da vi blev smidt ud af lejligheden.
Det var til grin. På Dylans værelse løb der vand ned ad væggen.
Det gjorde ham meget syg. Kan du huske, da Dylan var dårlig?
-Vi måtte løbe hen til sygehuset. -Han røg ind og ud af sygehuset.
Jeg talte med udlejeren om det, og så smed han os ud.
-Kan de bare smide folk ud? -Ja. Så vi flyttede væk derfra.
Vi boede på et herberg i to år, mens vi ventede på en lejlighed.
Det lå tæt på deres skole, så vi måtte bare holde ud,-
-men vi tre boede på ét værelse. Vi spiste og sov derinde.
Dylan var ved at blive skør af at være spærret inde der.
Til sidst fik jeg en lejlighed, og det var den gode nyhed.
-Den dårlige nyhed var, den lå her. -Ikke noget tæt på familien?
Ikke i London. Min slags flytter væk. Det er for dyrt.
-Hvordan tager ungerne det? -De er kede af at forlade skolen.
Især Daisy er rasende på mig, fordi hun måtte forlade vennerne og mormor.
Der var ikke noget, jeg kunne gøre.
-Hun skal nok få nye venner. -Det har jeg også sagt.
Jeg har en plan. Vi har en lille have, og de har hver sit værelse.
Jeg vil få et deltidsjob og begynde at læse igen.
-På college? -Åbent universitet.
Jeg kludrede i det i skolen, så jeg har fået en chance til.
Det gik galt, da vi boede på herberget, men jeg giver ikke op.
-Det kan jeg ikke, vel? -Det er flot.
Her er iskoldt.
Det må være en kortslutning. Hvor er sikringsskabet?
Der er ikke betalt.
Ungerne skal starte i skole, og de skulle have nyt tøj.
Jeg troede, jeg fik penge i morgen.
Godt. Jeg tager mit værktøj med og får styr på stedet for dig.
-Vil du det? -Selvfølgelig.
-Det vil ikke tage lang tid. -Tak.
TIL STRØM HER ER MIT NUMMER DAN 07700 900 825
Max Million til min adresse. Hvad er der i kassen?
Det er ikke, hvad du tror. Drag ikke forhastede konklusioner.
Fjern det skrald og få røven herind. Jeg vil se, hvad der er i kassen.
Hold da op.
-Hvad synes du? -Skide kondisko?
Det er de bedste, Dan. Ikke også, Piper?
-Hold op, jeg har skøre knogler. -Nu skal du få en prøve, Dan.
-Luk den bare op. -Luk den op.
-Hvad er forskellen? -De ser ens ud.
Lige præcis. Forskellen er, at jeg har betalt 150 for dem der.
-Jeg vil sælge dem der for 80 pund. -Billige kopivarer til min adresse?
Jeg kan få den kinesiske mafia eller toldvæsnet på nakken. I er frække.
Det er ikke kopivarer. De kommer fra den samme fabrik.
Nøjagtig samme kvalitet, samme produktion. Tror du ikke på os?
-Det er genialt. -Hvordan har du klaret det?
Jeg kender en fyr fra Guangzhou, som arbejder på fabrikken.
Han er tosset med fodbold og ved alt om holdene og spillerne.
Vi handler via e-mail. Jeg sender ham pengene, og han sender mig pakken.
Du mener mig.
Jeg ville have sagt det. Jeg får dem sendt til forskellige venner.
Små pakker, som ikke vækker for meget opmærksomhed.
Jeg vil kunne fortælle mine venner, jeg kendte jer, før I blev anholdt.
Forstår du, de her kondisko er fremtiden.
Slut med lortejob og det lager. Ved du, hvad svinene gjorde i morges?
Vi mødte klokken halv seks og tømte én lastbil.
Hvor lang tid tog det? 45 minutter, og jeg tjente 3 pund og 79 pence.
Det er fandeme spild af tid. Det er værre end i Kina.
En skønne dag får jeg succes, Dan.
-Hej. Kan jeg hjælpe dig? -Jeg skal søge om understøttelse.
Jeg vil gerne bruge en af dem der for at komme på det der internet.
Det kan du godt komme til, hvis du kommer tilbage lidt senere.
Gå ind på jobcentret.
Ansøg om understøttelse. Dobbeltklik på den.
Så scroller vi helt ned til "fortsæt".
Der har du skemaet.
Du skal køre musen op ad skærmen, klikke der og skrive dit postnummer.
-Køre musen op ad skærmen? -Ja.
Nej. Ikke helt på den måde.
-Du skal bruge cursoren ... -Cursoren? Sikke et navn.
Når du bevæger musen ... Kan du se, hvad jeg gør med hånden?
-Så bevæger den sig op. -Så klikker du på "fortsæt".
Så begynder du der. Nu skal du få fred til det.
Godt.
-Undskyld, kan du hjælpe mig? -Ja, hvad er der?
Jeg skal udfylde det her. Den bliver ved med at fare rundt.
Hvad skal jeg gøre? Skal jeg gå derhen?
Hvordan får man den ned?
Du styrer den her, klikker på bjælken og trækker ned.
-Skal jeg holde på den der? -På venstre side.
-Jeg holder på den og trækker ned? -Klik på venstre side.
Godt, og så sætter jeg den der? Mange tak.
Du er en perle.
Det har jeg gjort. Sådan.
Hvad fanden er nu det? "Fejl".
Hvad har jeg ...
-Ved du, hvad jeg har gjort forkert? -Det er noget vigtigt.
Jeg var ved at udfylde det, og så gik den bare ...
-Sådan. -Så er vi på igen.
Gider du blive et øjeblik, så jeg ikke ryger tilbage igen?
-Jeg udfylder et par spørgsmål mere. -Jeg står lige her.
"Er du eng..." Ja. Det udfylder jeg.
-Godt. Hvad? -Så kan du fortsætte.
-Godt. -Hvad ...
-Der sker ikke noget. -Lige et øjeblik.
-Den bevæger sig ikke engang. -Lad mig prøve.
Værsgo. Det driver mig til vanvid. Hvad har jeg nu gjort?
-Den er frosset. -Frosset? Kan du tø den op?
Nej, det kan jeg ikke.
-Jeg tror, din tid er gået. -Hvad? Er min tid gået?
Jeg beklager.
-Jeg beklager. Jeg går nu. -Gudfader.
-Har du en partner? -Nej, hun er gået bort.
-Det gør mig meget ondt. -Tak.
-Hjemmeboende børn under 20 år? -Nej.
Det er vigtigt, vi får den udfyldt, så vi kan få gang i processen.
Kan vi lige tale sammen, Ann?
-Lige et øjeblik. Vi er ved ... -Kan vi tale sammen på mit kontor?
Nu får du ballade. Det er jeg ked af.
Det er mig, der skal være ked af det. Fortsæt bare. Det går godt.
Vi har talt om det før. Det går ikke.
-Det er fornuftigt i dette tilfælde. -Du skaber præcedens. Det går ikke.
Satans også.
Gudfader. Det er løgn.
-Nej, jeg vil bare have min del. -Kender du andre hold end Newcastle?
-Middlesbrough. -Middlesbrough.
-Dem behøver du ikke tænke på. -Så er der te.
-Nu skal jeg. -Der er kun én småkage tilbage.
Jeg har delt den i fire, men du må gerne få to stykker.
Jeg stiller din te hernede. Lige et øjeblik.
Premier League. Nu kommer det store spørgsmål, Stan Li.
-Sagde du "Stan Li"? -Ja, Stan Li fra Guangzhou.
-Tager I gas på mig? -Nej, den slags gør vi ikke.
Kan du høre mig, Stan Li? Den bedste spiller i Premier League?
Charlie Adam, Stoke City.
-Hold nu kæft. -Tager du pis på mig?
Premier League er store penge. Charlie Adam, fire millioner.
Han har ikke et stort ego og er en holdspiller og en hård negl.
Så I hans mål mod Chelsea fra hans egen banehalvdel?
Bum! Bolden flyver hen over Courtois' hoved-
-og krydser mållinjen. Mål!
Han sidder ikke i Kina, men nede på grillbaren. I tager pis på mig.
Godt, Stan Li. Jeg sender dig min allerbedste pris.
Jeg ser, hvordan det går med at sælge dem, jeg har. Du hører fra mig.
Den bedste pris, uden pis. Husk, at det er gode penge.
Ellers er det slut med kondisko og forretninger.
Slut med at snakke og slut med:
swing low sweet chariot
coming for to carry me home
Godt, Dan. Tjek dit sygesikringsnummer.
-Den er god nok. -Tryk på den knap, Bill Gates.
-Den der? -Den der, "send".
Det har sgu taget mig flere dage. Godt klaret, knægt.
Så har du søgt om understøttelse.
Hvorfor søger du om det efter dit hjerteanfald?
Nu printer jeg skemaet til at anke afgørelsen om sygedagpengene.
Men du kan ikke anke, før afgørelsen er blevet revurderet.
Printer du den ud nu? Vil det sige, at de bare kunne have givet mig det?
De vil tage røven på dig, Dan. Jeg advarer dig.
De gør det besværligt med vilje. Jeg kender mange, der har givet op.
De har valgt den forkerte, hvis de tror, jeg giver op.
Jeg er vedholdende.
Her står, at De afventer en opringning.
55 minutter for at høre det igen. Er jeg i en tidslomme?
De kan ikke anke eller få sagen revurderet før opringningen.
Kan du bede ham ringe, for jeg har ingen indkomst-
-eller pension, og der er blevet skåret i boligstøtten.
-Jeg noterer det på skærmen. -Kan du ikke give ham beskeden nu?
Jeg sidder i et callcenter.
Dylan, vil du prøve skruetrækkeren?
Hvad slår flest mennesker ihjel? Kokosnødder eller hajer?
-Han er glad for at spille bold. -Undskyld?
Han er glad for at spille bold.
Det begyndte på herberget, hvor vi boede på et lille værelse.
-Hvorfor tror du, han gør det? -Jeg tror, han savner sine venner.
Men han gør det også, når han er vred. Folk hører aldrig på ham.
Sådan der. Vi skal ikke bruge lim eller sådan noget.
Hvis du giver mig en hånd, så sætter vi det op.
Du tager den ende, og så tager jeg den her ende.
Så sætter vi det herop. Bare ræk mig det.
Du kan sætte det fast forneden.
Solen varmer al luften op i boblerne,-
-så dit værelse bliver dejlig varmt.
Hvis du kigger i min taske, så ligger der et stykke stof.
Prøv at folde det ud.
-Hvad synes du? -Hvor er den flot.
-En lille gave til dit nye værelse. -Tak.
-Hvor skal vi hænge den? -Måske deroppe.
Heroppe. Lige et øjeblik. Jeg henter en krog og hænger den der.
-Hvad synes du? -Det er pænt.
Det vil se ud, som om du er nede i havet, og solen vil skinne på dem.
Jeg tror, de vil hænge godt her.
Jeg tænder lysene.
-Øjeblik. -Det er stort.
-Ja, det er det. Der er fire lys. -Pas på, du ikke brænder dig.
Bare rolig, det gør jeg ikke. Men tak for omtanken, Daisy.
Derned med det, og så sætter jeg det her derned.
Der er fire lys, og de brænder i fire timer.
Jeg sætter den lille urtepotte ovenpå og spærrer hullet.
Og så sætter jeg den store urtepotte ovenpå.
Det tager lidt tid, men det vil hjælpe på kulden.
Hvis du holder din hånd ovenpå, så kan du mærke, den bliver varmere.
-Kan du mærke det? -En lille smule.
-Hvad med dig? -Ja, en lille smule.
-Har du været soldat, Dan? -Soldat?
Noget endnu farligere. Jeg har været tømrer.
Så er der mad. Gå den vej rundt, Dylan.
Det er til dig, skat.
Sæt Sweet der, og sæt dig pænt ned.
-Det er til dig, Dan. -Ellers tak.
Det er til dig. Værsgo.
-Hvor er din mad? -Jeg skal bare have noget frugt.
-Det sagde du i går og i forgårs. -Spis nu op.
Det ser lækkert ud, men det er lidt for tidligt for mig.
Spis det nu, Dan. Det er det mindste, jeg kan gøre.
Tak, Katie.
Hvad var det for en lyd?
Der faldt en flise ned, mens jeg gjorde rent på badeværelset.
-Klokken er mange. Du skal i seng. -Jeg skal også i seng.
Jeg ville bare gøre rent derinde, så du kan komme i bad i morgen.
Gå du op og put dig godt under dynen.
God pige. Giv mig et kys.
Gå du i seng.
-Lov mig, du går i seng. -Det lover jeg.
-Godnat. -Godnat, skat.
PÅLIDELIG RENGØRINGSASSISTENT SØGER ARBEJDE
Daniel Blake.
Kom med denne vej.
Værsgo at sidde ned.
Her er jobsøgningsaftalen.
Du skal bruge 35 timer om ugen på at søge job.
Du kan lede i aviser, på jobbureauer og på jobbørsen på nettet.
Du udfylder bare skemaet, men du skal bevise, du har gjort det.
Min læge siger, jeg ikke må arbejde endnu.
Så skal du søge om sygedagpenge.
Det har jeg gjort, men en kvaksalver afviste mig.
-Jeg forsøger at anke sagen. -Det er dit valg, mr. Blake.
Nej, jeg har ikke andet valg. Jeg har ikke anden indkomst.
Vil du skrive under her eller ej?
Du skal bare skrive under her. Jeg daterer den senere.
Tak. Må jeg se dit CV?
-CV? -Du har stadig ikke forstået det.
Det her er en aftale mellem dig og staten.
Jeg er desperat efter at arbejde. Men hvis lægen siger ...
Hvis du er desperat efter at finde arbejde, må du have et opdateret CV.
Vent lige. Der er et CV-kursus, jeg gerne vil sende dig på.
-Det er på lørdag klokken 9. -Nej tak. Jeg ordner det selv.
Mr. Blake. Det er en officiel henstilling.
Du skal deltage, hvis du vil have understøttelse.
-Og hvis jeg ikke gør det? -Så vil du få en sanktion.
Ti sekunder. Ti korte sekunder.
Så længe bruger en typisk arbejdsgiver på at læse et CV.
Faktum: 60 ansøgninger til hvert ledigt ufaglært arbejde.
For faglært arbejde hedder det tyve til et.
Faktum: Costa Coffee slog otte job op.
Ved I, hvor mange ansøgninger de fik?
Over 1.300. Faktum.
Hvad betyder det så?
-At vi burde drikke en masse kaffe. -Vil du sige det til alle?
Så burde vi drikke en masse kaffe.
Det her er alvor. Man får kun én chance.
-Der er ikke nok job. Faktum. -Og så står du bagest i køen.
For dem af os, der lever i den virkelige verden, betyder det ...
... at I må skille jer ...
... ud fra mængden.
Sørg for at blive bemærket. I skal være kvikke.
Det er ikke længere nok bare at vise, man har evnerne.
Man skal bevise,-
-at man er opsat på det. At man er dedikeret. Okay.
Nu vil jeg gerne have, I stiller jeres CV op.
Og husk, at de skal skrives med en letlæselig font.
På papir, og så en digital version til nettet.
Og nogle firmaer forlanger at få video-CV,-
-som man sender med sin telefon. Hvad siger I så?
Okay? Lad os komme i gang.
Søger I nogen?
Jeg er tømrer. Jeg leder efter arbejde.
Lige nu mangler vi ikke nogen.
Må jeg give dig mit CV?
Undskyld. Ved du, om der er nogen ledige job heromkring?
Nej, vi leder ikke efter nogen. Men prøv at høre her.
Prøv længere oppe til venstre. De har måske brug for nogen.
Okay. Tak.
Prøv at tale med ham der. Det er ham, der er chefen.
Undskyld. Ved du, om de søger nogen her?
Har I nogen ledige job? Det har I ikke?
-Hej. Jeg leder efter noget arbejde. -Der er ikke noget her.
Måske er der ledige job længere oppe. Hernede er der ingenting.
-Kan jeg hjælpe med noget? -Har I nogen ledige job?
Måske. Har du lavet sådan noget her før?
Jeg har 40 års erfaring. Må jeg give dig mit CV?
Selvfølgelig.
-Værsgo. -Tak.
Daniel? Jeg hedder Harry.
Du har masser af erfaring, og jeg er træt af de unge fyre.
Enten møder de ikke op, eller også dovner de den.
Kom, Dylan.
Dylan, følg nu med. Kom.
-Er det køen til fødevarebanken? -Ja.
-Hvor længe skal man vente? -Meget længe, tror jeg.
Tak.
-Goddag. -Goddag.
Rart at se jer. Og du har taget din lille hund med i dag.
Mange tak.
Er det bare mad til dig selv og dine to børn, Katie?
Vil børnene have saftevand og en småkage?
Gå du over til Agnes. Agnes, vil du give dem saftevand og en småkage?
Jackie? Vil du hjælpe Katie med sine indkøb? Værsgo.
Hej, Katie. Tak.
En voksen og to børn. Kom du med mig.
-Vi begynder med grøntsagerne. -Okay.
Godt. Du får lige det ene håndtag.
-Et par løg. -Kan jeg hjælpe dig?
-Nej tak. -Er du sikker?
Er du lige flyttet hertil? Din dialekt er anderledes.
-Jeg kommer fra London. -Det er en pæn dialekt.
-Kan du forstå os lokale? -Ja, næsten.
Herovre ... Vi får brug for en pose til.
Jeg fylder bare i, og så siger du, hvad I ikke har brug for.
-Har I nogen bind? -Nej, det har vi ikke.
Den slags får vi ikke doneret så ofte. Det er en skam.
Hold posen åben. Ris?
Og et par toiletruller?
Nu går vi over til maden. Det falder ud af posen. Sådan.
Dåserne ryger i din pose.
Er der noget andet, du vil have?
Værsgo. Og der er pastasauce herovre.
Du får lidt pastasauce. Her er pastasaucen.
Og jeg finder også noget pasta til dig.
Er du okay, min ven? Hvad laver du? Kom og sæt dig ned.
-Undskyld. -Det er okay.
Kom og sæt dig ned.
-Det skal nok gå. -Katie.
-Undskyld. -Vil du have lidt at drikke?
-Det må du altså undskylde. -Hvad er der i vejen?
-Jeg henter noget at drikke. -Hvad sker der?
Det skal nok gå.
Jeg er bare så sulten.
-Se mig lige. -Det skal nok gå.
Der er ikke sket noget.
Jeg kan ikke klare det her. Jeg føler, at jeg drukner.
-Du skal nok komme igennem det her. -Tak.
Hør her, Katie. Det er ikke din skyld.
Du har klaret det flot. Du blev plantet her alene med to børn.
Du har ikke noget at skamme dig over. Det skal nok gå.
-Det skal nok gå. -Hvis min mor kunne se mig nu ...
Katie. De er her for at hjælpe dig. Du har ikke noget at skamme dig over.
-Undskyld. Jeg blev helt svimmel. -Har du brug for noget?
Vil du have nogle papirlommetørklæder eller nogle vådservietter?
Jeg blev helt svimmel.
-Vil du have noget at spise? -Ja, og kan hun få noget vand?
Ja. Vil du ikke have noget mad? Du har brug for noget med sukker i.
Ingen mellemhandlere.
-Samme kvalitet som i butikkerne. -Jeg giver ikke 80 pund for dem.
I butikken koster de 150. Og jeg sælger dem her for 80 pund.
-Mærket sidder stadig på. -Hvorfor koster de kun 80?
-Fordi der ingen mellemhandlere er. -De førende forretningsmænd i Byker.
-Det er min chauffør Dan. -Det kan du selv være.
-De har ikke været brugt? -Nej. Tjek kvaliteten.
-Jeg kan ikke give 80 for dem. -De koster 150 i butikken.
-Dan. -Hej, Joe.
-Hvordan går det? -Det går okay.
Vi tager på pubben i aften. Der kommer en hel flok,-
-og der kommer et band og spiller. Tager du ikke med?
Jeg ville myrde for en fadøl, men jeg må ikke drikke.
Men sig til gutterne, at jeg kigger forbi på savværket.
Hvis du ombestemmer dig, så er vi der alle sammen. Vi ses, makker.
-Godt at se dig. -Vi ses.
Til Daniel Blake. Her er en besked fra Beskæftigelsesministeriet.
De modtager snart et brev om, at De er vurderet arbejdsegnet-
-og derfor ikke er berettiget til sygedagpenge.
Har De brug for mere information, kan det findes på nettet. Tak.
For satan ...
SIDSTE RYKKER
-Hallo? -Er det Daniel?
-Ja. -Det er Harry Edwards.
-Vi talte sammen tidligere. -Ja.
-Hvordan går det? -Fint, tak.
Jeg har læst alle de CV'er, jeg har fået de seneste uger.
Jeg kan godt lide dit CV. Jeg søger erfarne folk.
Kan du kigge forbi til en jobsamtale i morgen?
Jeg er ked af det, men min læge har sagt, jeg ikke må arbejde endnu.
-Så du leder ikke efter arbejde? -Det er svært at forklare.
Hvorfor kom du med dit CV, hvis du ikke leder efter arbejde?
Ellers kan jeg ikke få understøttelse.
Foretrækker du understøttelse frem for at arbejde?
Jeg troede, du var ærlig. Jeg har brugt meget tid på de CV'er.
Jeg havde noget arbejde til dig. Du har spildt min tid. Rend mig.
Hør her ...
Pis.
Byttepenge og kvittering. Mange tak. Hav en god dag.
Jeg tror, du har stjålet noget. Følg med ind på kontoret.
-Jeg har ikke stjålet noget. -Jo, jeg så det selv. Kom med.
Jeg har en kvittering.
Hvis du ikke har andet på dig, er der ikke noget problem. Kom med.
-Nej. Du så mig købe varerne. -Skal jeg ringe efter politiet?
Politiet? Du aner ikke, hvad du snakker om.
-Du så mig betale. -Og nu finder vi ud af det.
Hvis alt stemmer med kvitteringen, er der intet problem. Kom med.
-Du så mig lige betale. -Vi finder ud af det.
-Hun gav mig en kvittering. -Denne vej.
Ivan, jeg tager den herfra.
-Hvad hedder du, min ven? -Katie. Katie Morgan.
-Katie Morgan. -Jeg er ked af det.
Jeg har aldrig gjort noget lignende før.
Hvad vil du gøre nu?
Katie.
Det her er mellem os to. Det har intet med butikken at gøre.
Der er betalt for dem.
Kom du ud herfra.
Tak.
Vent lige lidt.
Det må du undskylde. Kan vi lige snakke sammen?
Hvis du har problemer og har brug for penge, kan jeg hjælpe dig.
En sød pige som dig kan jeg helt klart hjælpe.
Her er mit nummer. Jeg hedder Ivan.
Ring til mig når som helst, okay?
Prøv at se.
Det er et mirakel. Han har siddet der i et kvarter.
-Hvad er det her, Dan? -Et kassettebånd.
-Hvad er et kassettebånd? -Der er musik på. Jeg viser dig det.
Godt.
Sæt det derind. Nej, du skal have det ud af kassetten.
Ellers kan man ikke afspille det. Man sætter det herned.
Og tryk så der.
Tryk lidt hårdere. Sådan, ja.
Det var Mollys. Hun optog det fra radioen.
Farvandsudsigten. Det bliver sendt sent om aftenen.
-"Sailing By". Kan du lide den? -Ja.
Molly elskede den.
Den er god, ikke?
-Hvordan gik jobsamtalen? -Det passer ikke med skolen.
Så jeg gik rundt til bureauerne og skrev mig op.
Jeg kunne jo gøre rent om morgenen. Jeg tog også hen til nogle hoteller.
-Jeg må have gået mange kilometer. -Jeg kan hente ungerne for dig.
-Dan? Svaret er kokosnødder. -Nemlig.
-Hvad snakker han om? -Skal vi fortælle din mor det?
Jeg spillede med min bold på trappen.
-Hvilken trappe? -På trappen derhjemme.
-Så spurgte Dan mig om noget. -Hvad spurgte han dig om?
Om det er hajer eller kokosnødder, der slår flest mennesker ihjel.
-Jeg svarede kokosnødder. -Passer det?
Er det Molly?
-Ja, det er Molly. -Må jeg se det, Daisy?
Vil du vise mig det der?
Molly. Flot navn. Hvordan var hun?
Hun var noget helt særligt. Ja. Hun var noget helt særligt, Daisy.
Ikke et let sind.
Hendes humør var meget svingende.
Klog og sjov.
Hvor hun fik mig til at grine.
Rar. Hun havde et stort hjerte.
Men ...
Hun sagde, hendes hoved var ligesom havet.
Helt blikstille og vildt.
Man vidste aldrig, hvor hun nu ville ende.
Musikken hjalp hende. Men så stødte hun på klippegrund.
"Hvor skal vi sejle hen i aften, Dan?" Det var vores lille spøg.
Hendes sidste ord til mig var:
"Jeg vil sejle væk, Dan, med vinden i ryggen."
"Andet har jeg ikke brug for."
-Har du nogen børn? -Det ville jeg have elsket at få.
-Men nej. -Savner du hende?
-Daisy. -Det er okay.
Hun var skør. Hun var krævende.
Jeg elskede hende så højt.
Jeg er fortabt uden hende.
-Værsgo, min ven. -Tak. Det må have været hårdt.
Passede du hende til sidst?
Jeg troede, det ville være en lettelse, da hun gik bort.
For det var svært at tage på arbejde, da hun var syg.
Når man har passet nogen så længe,-
-så fylder det hele ens liv.
Og så glemmer man sit eget. Hun var heldig at have dig.
Jeg troede, Daisys far var noget helt særligt.
Men det var han ikke.
Min mor prøvede at advare mig, men jeg var 18 år og lyttede ikke.
Og så gjorde jeg det samme med Dylans far.
Du er ung. Du har livet foran dig.
Når du vender tilbage til bøgerne, er du flyvende.
Jeg kan ikke se på dem. Jeg bliver så ked af det.
Du må være stærk.
Du gør dine børn stolte.
Vi har alle sammen brug for lidt rygvind indimellem, ikke sandt?
Jo.
Det er ikke godt nok, mr. Blake.
Hvordan kan jeg vide, du har haft kontakt med de her arbejdsgivere?
Jeg gik rundt i byen og gav folk mit CV i hånden.
-Bevis det. -Hvordan det?
Fik du en kvittering? Tog du et billede med din mobil?
Med den her? Du har mit ord på, at det var det, jeg gjorde.
Det er ikke godt nok, mr. Blake. Hvad med jobbørsen på nettet?
Jeg tog hen på biblioteket. Her er mit kort med computertider.
Jeg var ved at blive sindssyg. Og jeg gjorde mit bedste.
Det er ikke godt nok.
-Må jeg se dit CV? -Ja.
-Lærte du ikke noget på CV-kurset? -Overraskende nok.
Er det ikke godt nok, Sheila?
Jeg må desværre indstille dig til en mulig sanktion i fire uger.
Så får du ingen penge.
Måske kan du få en nødydelse, hvis du søger om den. Forstår du det?
Men hvis du får en sanktion, skal du stadig søge arbejde.
Ellers kan du få en ny sanktion, og anden gang er det ofte 13 uger.
Og derefter kan det blive på op til tre år.
Skal jeg skrive en henvisning til en fødevarebank?
-Dan, du flytter da ikke, vel? -Jeg tager til Bahamas.
Nej, jeg er bare træt af de gamle møbler.
-Er du okay, Dan? -Jeg har det fint.
-Det ser ikke sådan ud. -Jeg har det altså fint.
Du har ikke skældt os ud for ikke at gå ned med skraldet.
Jeg er okay, China.
Hvis du har brug for hjælp, så sig til. Med hvad som helst.
-Jeg mener det, Dan. Hvad som helst. -Det ved jeg godt.
20, 40, 60, 80, 100. 20, 40, 60, 80, 200.
Okay?
Fint nok.
-Er der andet, jeg kan hjælpe med? -Nej tak.
Hvad med det her? Det er kvalitetsværktøj.
Ikke på vilkår. Jeg skal tilbage på arbejde.
Tilbuddet står ved magt.
De er fine. Hvad skal du have for dem?
-De er ikke til salg. -Ring, hvis du skifter mening.
Vi ses.
Hvad laver du?
Du fryser jo.
Hvad er der galt?
-Pigerne henne i skolen driller mig. -Hvad?
-Pigerne henne i skolen driller mig. -Hvorfor det?
-Mine sko gik i stykker. -Gjorde de det?
Men vi limede dem jo. Gik de i stykker igen?
-Så må du have et nyt par. -Det har vi ikke råd til.
Det skal du ikke tænke på. Vi skaffer et nyt par sko til dig.
En af pigerne hørte om det, der skete henne i fødevarebanken.
Og det driller de dig med?
Det skal vi nok få ordnet. Bare rolig.
Vil du sove herinde hos mig? Så vend dig om.
Put dig godt. Sådan der. Vend dig om, så putter jeg dig.
God pige.
-Hallo? -Er det Ivan?
-Ja. Hvem er det? -Katie fra supermarkedet.
-Du gav mig dit nummer. -Ja, jeg kan godt huske dig.
Jeg ringer angående det arbejde, du snakkede om.
Du behøver ikke være nervøs. Jeg kan se, du har det skidt.
Jeg skal nok hjælpe dig.
Du må ikke græde. Jeg skal nok hjælpe dig.
Ivan har fortalt mig om dig, og jeg er her for at hjælpe dig.
-Hej. Alt i orden? -Ja.
-Kom de godt i seng? -Uden problemer. De sover sødt.
-Hvordan gik det? -Det gik fint.
Det var et møde for enlige forældre. Jeg talte med en af de andre mødre.
-Hun var rigtig sød. -Der bor gode folk heromkring.
-Pas på dig selv, Dan. -Selvfølgelig. Vi ses.
-Godnat. -Hils ungerne i morgen.
Det skal jeg nok. Tak.
Dan, det er mig. Tak, fordi du kom forbi i aften.
Daisy havde glemt at spørge dig om en skoleopgave.
Hun skal interviewe en om sit arbejde.
Hun vil gerne tale med dig. Og de elskede dine historier.
Hun sagde, at Dylan skreg af grin.
Hvor er det skønt. Jeg kom næsten til at græde, da hun fortalte det.
Godt, vi tales ved. Sov godt. Godnat.
-Jeg skal tale med pigen. -Okay. Kom indenfor.
-Skal jeg betale dig? -Nej. Du betaler pigen.
-Det er den dør der. -Godt.
Åh nej, Dan.
Katie, du behøver ikke gøre det her.
Du skal ikke se mig sådan her.
Undskyld.
Det har ikke noget med noget andet at gøre. Du er nødt til at gå.
Jeg kunne ikke tale med dig derhjemme. Jeg må tale med dig nu.
-Dan, vil du ikke nok gå? -Katie, jeg må tale med dig.
-Jeg vil bare gerne tale med dig. -Gå nu bare, Dan.
Dan, jeg vil ikke have, du er her. Vil du ikke nok gå?
-Jeg har bygget en reol til dig. -Hvad?
-Til dine bøger. -Dan, vil du ikke nok bare gå?
-Det skærer mig i hjertet. -Lad mig nu bare være.
Jeg har 300 pund i lommen. Jeg kan købe frisk frugt til ungerne.
Hvis du ikke kan klare det, kan vi ikke ses mere.
Jeg er nødt til at gå ind igen. Forstår du det?
Jeg vil ikke tale med dig mere.
Og lad være med at være så kærlig over for mig.
For det kan jeg ikke klare, Dan.
Jeg forstår det ikke. Hvilke job har du rent faktisk søgt?
Det er én stor farce.
Du sidder der med dit navneskilt på brystet, Ann,-
-over for en syg mand, der søger job, der ikke findes,-
-og som jeg alligevel ikke kan tage. Jeg spilder min tid.
Og arbejdsgivernes tid. Og din tid.
Det eneste, jeg får ud af det, er ydmygelse. Det slider mig ned.
Eller er det meningen? At få slettet mit navn fra computerne?
Jeg vil ikke være med mere. Jeg har fået nok.
Jeg vil have en mødedato for min ankesag om sygedagpenge.
-Har du ikke fået den endnu? -Nej.
Hør her, Dan. Det er en stor beslutning-
-at springe fra understøttelse, hvis man ikke har anden indkomst.
Der kan gå flere uger, før din anke bliver behandlet.
Der er ingen tidsgrænse for, hvornår revurderingen skal foregå.
-Jeg har en tidsgrænse. -Og måske vinder du ikke.
Vil du ikke nok blive på understøttelse?
Få hjælp til at søge job på nettet.
Ellers kan du miste alt, du ejer.
Vil du ikke nok lade være? Jeg har set det før.
Gode, ærlige mennesker, som ender på gaden.
Tak, Ann,-
-men når man mister sin selvrespekt, så er man færdig.
Vi ses senere, de herrer.
JEG DAN
Vent, til vagterne ser det.
JEG DANIEL BLAKE
-Hvad fanden laver du? -Du må ikke røre mig.
-Det er smart. -Det er min nye kunstinstallation.
Selvfølgelig. Kom her.
Sikke en masse teknologi.
JEG DANIEL BLAKE KRÆVER AT FÅ EN ANKEDATO INDEN JEG SULTER
OG SKIFT LORTEMUSIKKEN I TELEFONERNE
-Se engang. -Det er utroligt.
Det er utroligt. Hvad har du gjort?
Det er min nye hobby. Skal jeg skrive den på mit CV?
Overvejede du overhovedet konsekvenserne af det her?
Hvis jeg ikke får min ankedato, så vil jeg være her hver dag.
Det er utroligt. Hver dag?
Ring efter politiet, Ben.
Det er utroligt. Det er ude af vores hænder. Vi må ringe efter politiet.
Havde I passet jeres arbejde, havde jeg ikke været nødt til det.
Giv ham en hånd.
Sådan! Vise ord!
Du er sgu dagens mand. Ja, for fanden.
-Det er fandeme genialt. -Er du arbejdsløs?
-Er du Daniel Blake? -Ja, jeg er Daniel Blake.
Det er Daniel Blake! Se engang!
-Du fryser. Tag min jakke. -Nej, ellers tak.
Tag min jakke. Du skal passe på dig selv og holde dig varm.
Du er en gentleman.
Det er fandeme fremragende. Hvad er det, du vil anke?
Hvem er I? Hvem er I? Hvem er I?
Du er anholdt, mistænkt for hærværk.
-Gå med dig. -Det er et justitsmord.
-Gå med dig. -Fint nok. Hvad fanden foregår der?
I burde anholde de fjolser, der fandt på sanktionerne.
Ham den skaldede skiderik. Forpulede Ian Duncan et eller andet.
Og de rige svin, der fandt på at skære i boligstøtten.
-Gå med dig. -I mister alligevel jeres job.
De skide konservative privatiserer jer.
De store kanoner. Forpulede, fisefornemme stoddere.
Skrid ad helvede til. Sir Daniel Blake, for satan!
De burde lave en statue af dig.
Sir Daniel Blake, for satan! Du er sgu en skønhed!
-Hvad sker der så nu? -Det er en kopi af advarslen.
Fordi du har tilstået forseelsen og har en uplettet straffeattest,-
-får du en advarsel for at have begået hærværk.
Men husk, at det kan få betydning, hvis du begår en ny forseelse.
Så lad være med at lave ballade.
Ja.
-Følg ham ud. -Denne vej, mr. Blake.
Dan. Dan!
Jeg skal snakke med dig.
Vi har ringet til dig mange gange.
Dan!
Mor har været så ked af det. Hvorfor snakker du ikke med hende?
Har du ikke betalt telefonregningen?
Jeg kan godt se dig.
Vi ved det med dit hjerte. Mor har talt med en af dine naboer.
Vi vidste det ikke.
Der er koldt herude. Jeg fryser.
Jeg har det ikke så godt, Daisy.
Jeg har lavet couscous til dig, og Dylan har sendt dig sin slikkepind.
Han savner dig også meget.
Vær sød at gå, Daisy.
Må jeg spørge dig om noget, Dan?
-Hjalp du os? -Ja, det gjorde jeg vel.
Hvorfor må jeg så ikke hjælpe dig?
Undskyld.
Undskyld, Daisy. Det må du meget undskylde.
Jeg er ikke nervøst anlagt, men det her gør mig nervøs.
-Det er helt naturligt. -Jeg vil bare have det overstået.
Du er velforberedt og har et dygtigt menneske til at repræsentere dig.
Når du er færdig, fejrer vi det med en middag.
Ungerne glæder sig til at se dig.
Daniel Blake. Angående min anke af afgørelsen om mine sygedagpenge.
-Hej, Daniel. Alt i orden? -Hej, jeg hedder Katie.
-Jeg er en ven. -Du er med som støtte. Godt.
Din anke vil blive behandlet af en kvalificeret ordstyrer og en læge.
Jeg krydser fingre. Hvis jeg taber, så ryger jeg på gaden.
Jeg har opdaterede rapporter fra din læge og din fysioterapeut.
De er rasende.
Du kommer til at vinde, Dan. Jeg gør det her hver eneste uge.
-Det vil jeg satse mit liv på. -Hvad sagde jeg?
Bare vær dig selv, svar på spørgsmålene, og slap af.
Jeg er meget fortrøstningsfuld. Har du nogen spørgsmål?
Der er noget, jeg gerne vil sige, men vil de lytte?
-Det er det mindste, de kan gøre. -Må jeg gå med?
-Jeg spørger. Vil du gerne have det? -Helt bestemt.
-Jeg spørger. Intet problem. -Tak.
Det var så lidt. Jeg ser lige, hvordan det står til.
Det lyder godt, ikke?
Se på dem.
Det er pudsigt. Mit liv hviler i deres hænder.
-Tak, fordi du tog med. -Tak, fordi du spurgte.
Din stædige, gamle rad.
Fem minutter.
-Jeg går lige ud og frisker mig op. -Fint nok.
Ring efter en ambulance.
En mand er faldet om ude på toilettet. Han er helt væk.
Dan!
Nej! Dan!
-Det er et hjerteanfald. To pust. -Vi prøver at hjælpe ham.
-Trækker han vejret? -Er der ringet efter en ambulance?
-Nej, vil I ikke nok blive ved? -Jeg er bange for, han er død.
Nej, det må du ikke sige! Det må du ikke sige! Nej!
-Det gør mig meget ondt. -Nej ...
Det gør mig ondt. Hvor er ambulancen?
Der er slet ingen reaktion.
Vil I ikke nok prøve igen?
Det kaldes en fattigmandsbegravelse, fordi det er billigst klokken 9.
Men Dan var ikke fattig for os.
Han gav os noget, man ikke kan købe for penge.
Da han døde, fandt jeg det her på ham.
Han skrev altid med blyant.
Han ville læse det op til ankesagen, men han fik aldrig chancen.
Jeg er overbevist om, at den dejlige mand havde meget mere at give ...
... og at staten var skyld i hans tidlige død.
Det var det her, han skrev.
"Jeg er ikke en klient, en kunde eller en bruger.
Jeg er ikke en skulker, en nasser, en tigger eller en tyv.
Jeg er ikke et sygesikringsnummer eller et glimt på en skærm.
Jeg har altid gjort min pligt, og det er jeg stolt af.
Jeg ligger ikke under for nogen, men ser folk i øjnene og hjælper.
Jeg ønsker og søger ikke almisser.
Jeg hedder Daniel Blake.
Jeg er en mand, ikke en hund.
Og som sådan kræver jeg min ret.
Jeg kræver, at I behandler mig med respekt.
Jeg, Daniel Blake, er en borger,-
-intet mere og intet mindre."
Tak.
Oversættelse: Louise Munk Alminde Scandinavian Text Service 2016